b'\n_START_ARTICLE_\nMelanie Klein\n_START_SECTION_\nLapsuus, nuoruus ja avioliitto\n_START_PARAGRAPH_\nKlein syntyi Wieniss\xc3\xa4, It\xc3\xa4vallassa 30. maaliskuuta 1882 juutalaisen perheen nuorimmaksi lapseksi. H\xc3\xa4nell\xc3\xa4 oli kolme sisarusta mutta kaksi heist\xc3\xa4 kuoli nuorena. H\xc3\xa4nell\xc3\xa4 oli aikomus menn\xc3\xa4 l\xc3\xa4\xc3\xa4ketieteelliseen kouluun opiskelemaan psykiatriaa kuten h\xc3\xa4nen is\xc3\xa4ns\xc3\xa4. H\xc3\xa4n meni kuitenkin naimisiin 21 vuotiaana Arthur Kleinin kanssa. Arthur oli h\xc3\xa4nen veljens\xc3\xa4 yst\xc3\xa4v\xc3\xa4 ja h\xc3\xa4nen \xc3\xa4itins\xc3\xa4 pikkuserkku. He saivat kolme lasta: Meliita, Hans ja Erich. Avioliitto ei ollut onnellinen mutta Melanie oli taloudellisesti riippuvainen miehest\xc3\xa4\xc3\xa4n. He erosivat lopulta vuonna 1923.\n_START_SECTION_\nOpiskelu ja ura\n_START_PARAGRAPH_\nHe olivat muuttaneet Arthurin kanssa Budapestiin vuonna 1910 h\xc3\xa4nen miehens\xc3\xa4 ty\xc3\xb6n vuoksi. Budapestiss\xc3\xa4 h\xc3\xa4n aloitti kolmannen kerran kurssin psykoanalyysista opettajanaan S\xc3\xa1ndor Ferenczi. Ferencz kehotti h\xc3\xa4nt\xc3\xa4 k\xc3\xa4ytt\xc3\xa4m\xc3\xa4\xc3\xa4n psykoanalyysia omiin lapsiinsa ja h\xc3\xa4n alkoi analysoimaan heit\xc3\xa4. Enimm\xc3\xa4kseen h\xc3\xa4n teki psykoanalyysia nuorimmalle lapselleen Erichille. Vuonna 1914 h\xc3\xa4n tutustui Freudin kirjaan Unien tulkinta (engl. On Dreams). Klein tapasi Freudin my\xc3\xb6hemmin henkil\xc3\xb6kohtaisesti Budapestiss\xc3\xa4 h\xc3\xa4nen Kleinin julkaistessa kirjansa The Development of the Child. Vuonna 1919 h\xc3\xa4nest\xc3\xa4 tuli Unkarin psykoanalyyttisen yhdistyksen j\xc3\xa4sen. H\xc3\xa4n joutui kuitenkin l\xc3\xa4htem\xc3\xa4\xc3\xa4n Unkarista antisemitismin vuoksi pois. Vuonna 1922 h\xc3\xa4n aloitti Berlinin psykoanalyyttisessa instituutissa miss\xc3\xa4 h\xc3\xa4nen opettajanaan oli Karl Abraham._NEWLINE_Ernest Jones kutsui h\xc3\xa4net Lontooseen jossa piti sarjan luentoja. Luennot perustuivat h\xc3\xa4nen kirjottamaansa kirjaan The Psychoanalysis of Children. Karl Abrahamin kuoltua h\xc3\xa4n muutti Isoon-Britanniaan pysyv\xc3\xa4sti seuraavana vuonna 1926._NEWLINE_Isossa-Britanniassa Kleinin n\xc3\xa4kemykset joutuivat ristiriitaan mannermaisten analyytikkojen, kuten Sigmund Freudin ja Anna Freudin, kanssa, ja 1940-luvulla k\xc3\xa4ytyjen kiistojen j\xc3\xa4lkeen brittil\xc3\xa4inen psykoanalyysi jakaantui kolmeen p\xc3\xa4\xc3\xa4suuntaukseen: kleinilaisiin, Anna Freudin seuraajiin ja riippumattomiin analyytikkoihin._NEWLINE_H\xc3\xa4n kuoli Lontoossa 22. syyskuuta 1960 sy\xc3\xb6p\xc3\xa4\xc3\xa4n.'